**Likumprojekta** ,,**Grozījums Ieroču aprites likumā**” **projekta**sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr.19 ,,Tiesību akta projekta sākotnējās ietekmes izvērtēšanas kārtība” 5.1punktu nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts izstrādāts pēc Nacionālo bruņoto spēku (turpmāk – NBS) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ieroču aprites likuma (turpmāk - likums) 30. panta otro daļu aizsardzības ministram, iekšlietu ministram, tieslietu ministram, finanšu ministram un valsts drošības iestādes vadītājam ir tiesības par priekšzīmīgu dienesta vai darba pienākumu pildīšanu apbalvot darbiniekus ar personiskajiem apbalvojuma ieročiem. Aizsardzības ministrija (turpmāk - AM) vērš uzmanību, ka NBS karavīra dienests ir saistīts, ne tikai ar dienestu Latvijas Republikā, bet arī ar dienestu un mācībām ārvalstīs. Lai karavīrs, pildot dienesta pienākumus ārpus Latvijas Republikas, nepārkāptu Ieroču aprites likuma 18. panta pirmās daļas 1. punktu (ieroča glabāšanu deklarētajā dzīvesvietā, papildus norādītajā adresē vai nekustamajā īpašumā), NBS ir paredzējis glabāt karavīra un zemessarga personisko apbalvojuma ieroci un tā munīciju uz laiku, kamēr karavīrs pilda dienesta pienākumus ārvalstīs, kas iekļauj arī mācības ārvalstu militārajā mācību iestādē vai piedalīšanos starptautiskajā operācijā. Minētais attiecas arī uz Latvijas Republikas Zemessardzi (turpmāk - Zemessardze) sakarā ar pakāpeniski pieaugošo Zemessardzes lomu vispārējā valsts aizsardzībā un Zemessardzes personāla dalību starptautiskās mācībās, misijās un dienesta vietās. NBS ir valsts pārvaldes iestāde un Ieroču aprites likuma kontekstā būtu jāizdala NBS no ,,juridisko personu” loka, kā tas uzskaitīts Ieroču aprites likuma 15. pantā. Ņemot vērā to, ka Ieroču aprites likuma 15. pants citastarp noteic plašāku normas tvērumu, proti, juridisko personu tiesības šaujamieročus un munīciju ne tikai glabāt, bet arī iegādāties un pārvadāt, NBS ierosina papildināt Ieroču aprites likumu ar jaunu 151. pantu, nosakot, ka NBS ir tiesības glabāt karavīra un zemessarga personiskā apbalvojuma ieroci un tā munīciju uz laiku, ar Valsts policijas atļauju, kamēr karavīrs vai zemessargs dienesta interesēs atrodas ārpus Latvijas Republikas. |
| 3. | Projekta izstrādē iesaistītās institūcijas un publiskas personas kapitālsabiedrības | AM un NBS amatpersonas |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālā dienesta karavīri |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nav ietekmes uz tautsaimniecību. Administratīvais slogs nemainās, jo sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |
| 8. Cita informācija | Likumprojekta paredzētajam regulējumam ietekme uz valsts budžeta izdevumiem nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM un NBS amatpersonas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās.Likumprojekta izpilde neietekmēs institūcijām pieejamos cilvēkresursus. |
| 3. | Cita informācija | Nav |

Ministru prezidenta biedrs,

aizsardzības ministrs A. Pabriks

Vīza:

valsts sekretārs J.Garisons